[{"text_idx": "#000000", "text": "Hainbat organo-jotzaile Azkueren omenezko kontzertuan"}, {"text_idx": "#000002", "text": "San Mariako basilikan organo-jotzaile izateko oposizioak atera eta elizkizunetan jotzen hasi zen, baita kontzertuak ematen ere. Xabier Lizasok laguntzen zion, eta bera ez zegoen mezetan Lizasok jotzen zuen. Bera ere piano jolea da eta kontzertua berak antolatu du, Azkueri erakutsitako guztia eskertu nahian: asko erakutsi zigun. Berarengatik ez balitz ez ginateke egun garenak izango, aitortu digu."}, {"text_idx": "#000004", "text": "Kontzertu polita izango da, azaldu du Lizasok. Azkuek asko eman zigun guri, asko irakatsi zigun. Isila zen, pertsona mundiala, gizon harrigarria. Nahi izan gabe jende asko gerturatu zuen organoaren mundura, zaletu asko sortu zituen. Gogoz eta mimoz prestatu dugu."}, {"text_idx": "#000005", "text": "Organo-jotzaile bakoitzak obra bana prestatu du, hortaz, zazpi abestirekin osatuko da kontzertua. Abestiei diziplina ezberdinetako materiala gehitu behar zaio, ikus entzunezkoak esaterako. Horrela, emanaldi arina eta interesgarria osatu nahi izan dute. Hilaren 27an izango da, Orioko elizan, iluntzeko zortzietan."}]